**POZIVAMO VAS DA SE UKLJUČITE U PROJEKT „POMOZIMO (ZA)JEDNO)“ EKOLOŠKE UDRUGE „KRKA“ KNIN SF.3.4.11.01.0067**

**ŠTO NUDIMO?**

Usluge potpore i podrške tijekom 33 mjeseca a koja uključuje:

• organiziranje prehrane (pomoć u pripremi obroka, pomoć u nabavi hrane i dr.) i/ili

• obavljanje kućanskih poslova (pranje posuđa, pospremanje stambenog prostora, donošenje vode, ogrjeva i slično, organiziranje pranja i glačanja rublja, nabava lijekova i drugih potrepština i dr.) i/ili

• održavanje osobne higijene (pomoć u oblačenju i svlačenju, u kupanju i obavljanju drugih higijenskih potreba i dr. ) i/ili

• zadovoljavanje drugih svakodnevnih potreba.

**TKO SE MOŽE PRIJAVITI?**

**Osobe starije od 65 godina:**

• koje žive u samačkom ili dvočlanom kućanstvu u kojem ne moraju obje ( a mogu) osobe biti pripadnici ciljne skupine ili višečlanom kućanstvu u kojem svi članovi kućanstva moraju biti pripadnici ciljne skupine i

• čiji mjesečni prihodi:

o za samačka kućanstva ne prelaze iznos 120% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta

o za dvočlana kućanstva ukupno ne prelaze iznos od 200% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta

o za višečlana kućanstva ukupno ne prelaze iznos od 300% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta i

• koji istovremeno ne koriste sljedeće usluge: usluga pomoći u kući, boravka, organiziranog stanovanja, smještaja, osobne asistencije koju pruža osobni asistent

ili

**Odrasle osobe s invaliditetom:**

• koje žive u samačkom ili dvočlanom kućanstvu u kojem ne moraju obje osobe ( a mogu) biti pripadnici ciljne skupine ili višečlanom kućanstvu u kojem svi članovi kućanstva moraju biti pripadnici ciljne skupine

• koje imaju utvrđen treći ili četvrti stupanj težine invaliditeta–oštećenja funkcionalnih sposobnosti prema propisima o vještačenju i metodologijama vještačenja i

• koji istovremeno ne koriste sljedeće usluge: usluga pomoći u kući, boravka, organiziranog stanovanja, smještaja, osobne asistencije koju pruža osobni asistent i

• čiji roditelj ili drugi član obitelji nema priznato pravo na status roditelja njegovatelja ili status njegovatelja za potrebu skrbi o njoj.

**KAKO SE PRIJAVITI?**

Prijavu s potrebnom dokumentacijom moguće je predati putem pošte ili osobno ( radnim danom od 08:00 do 16:00) na adresu Ekološke udruge „Krka“ Knin, Tvrtkova 3, 22300 Knin.

Prilikom prijave na Javni poziv potrebno je dostaviti sljedeću dokaznu dokumentaciju:

1. Prijavni obrazac za sudjelovanje u projektu (moguće preuzeti na web stranicama ili uredu udruge)

2. Izjavu o broju članova kućanstva (moguće preuzeti na web stranicama ili uredu udruge)

3. Privolu o prikupljanju i obradi osobnih podataka (moguće preuzeti na web stranicama ili uredu udruge)

4. Presliku osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika

5. Osobe starije od 65 godina:

• Potvrdu Porezne uprave o visini dohodaka i primitaka za zadnji dostupni mjesec koji je dostupan u evidenciji Porezne uprave. U slučaju dvočlanog kućanstva i višečlanog kućanstva potvrdu je potrebno dostaviti i za svakog člana kućanstva

6. Odrasle osobe s invaliditetom:

• Potvrdu o upisu u Registar osoba s invaliditetom iz koje je vidljivo da osoba ima oštećenje trećeg ili četvrtog stupnja težine invaliditeta

Sve dodatne informacije moguće je dobiti upitom:

a. osobno na adresi Tvrtkova 3, Knin

b. putem telefona na broj 022/664-608

c. putem e-maila : info@eu-krka-knin.hr ili marija.ujakovic@eu-krka-knin.hr

Gore navedene usluge pružaju se u sklopu projekta „Pomozimo (ZA)jedno“ SF.3.4.11.01.0067 financiranog sredstvima Europske unije iz Europskog socijalnog fonda+ a u okviru Programa „Učinkoviti ljudski potencijali 2021.-2027.“

Sadržaj ovoga letka isključiva je odgovornost Ekološke udruge „Krka“ Knin. Europska unija ni Europska komisija ne mogu se smatrati odgovornim za isti.

Naš logo, logo ŠKŽ, Ministarstvo rada i HZZ

